ອົງປະກອບນີ້ມີເປົ້າໝາຍເພື່ອຟື້ນຟູ ແລະ ຍົກລະດັບໂຄງລ່າງພື້ນຖານໃນຊົນລະບົດດ້ວຍການສ້າງສີ່ງອຳນວຍ ຄວາມສະດວກດ້ານຊົນລະປະທານ ແລະ ທາງຊົນນະບົດໃຫ້ຮັບປະກັນການສະໜອງນ້ຳໃຫ້ແກ່ເນື້ອທີ່ນາ ແລະ ເພີ້ມສີ່ງອຳນວຍຄວາມສະດວກໃຫ້ການເຂົ້າເຖີງຕະຫລາດດີຂື້ນ. ຈຳນວນໂຄງການປັບປຸງໂຄງລ່າງພື້ນຖານຍ່ອຍ ປະມານ 25 ແຫ່ງຈະໄດ້ຮັບການ ຈັດຕັ້ງປະຕິບັດ ໂດຍໃຫ້ຜ່ານການສຶກສາຜົນກະທົບດ້ານສັງຄົມ, ສິ່ງແວດລ້ອມ ເພື່ອໃຫ້ຮັບປະກັນຕໍ່ຄວາມເປັນມິດກັບສີ່ງແວດລ້ອມ. ຄາດວ່າຊາວນາຜູ້ໄດ້ຮັບຜົນປະໂຫຍດຈະມີສ່ວນຮ່ວມເຂົ້າ ໃນຂະບວນການພັດທະນາເພື່ອຊ່ວຍໃຫ້ການອອກແບບລະອຽດ, ກໍ່ສ້າງ, ແຜນການດຳເນີນການບົວລະບັດຮັກສາ ແລະ ສ້ອມແປງໄດ້ຮັບສ້າງສຳເລັດ.
ອົງປະກອບນີ້ມີເປົ້າໝາຍເພື່ອເພີ່ມຜົນກະທົບທີ່ໄດ້ຈາກການຟື້ນຟູ ແລະ ພັດທະນາສີ່ງອຳນວຍຄວາມສະດວກ ພາຍໃຕ້ອົງປະກອບທີ່ 1. ກິດຈະກຳຕ່າງໆແມ່ນຈະຖືກຈັດຄວາມສຳຄັນໄວ້ໃຫ້ກັບການມີສ່ວນຮ່ວມດ້ານບົດບາດ ຍິງຊາຍ ແລະ ການມີສ່ວນຮ່ວມຂອງສະມາສິດຂອງຊຸມຊົນໃນແຕ່ລະໂຄງການຍ່ອຍ. ເປົ້າໝາຍຂອງກິດຈະກຳ ຈະປະກອບດ້ວຍ: (1) ສ້າງຕັ້ງ ແລະ ສ້າງຄວາມເຂັ້ມແຂງໃຫ້ແກ່ລະບົບການດຳເນີນງານ ແລະ ບົວລະບັດຮັກສາ ສີ່ງອຳນວຍຄວາມສະດວກດ້ານຊົນລະປະທານ ແລະ ທາງຊອຍຊົນລະບົດ; (2) ຈັດຕັ້ງ ແລະ ສ້າງຄວາມເຂັ້ມແຂງ ໃຫ້ແກ່ກຸ່ມຜູ້ນຳໃຊ້ນ້ຳ, ຄະນະກຳມະການບົວລະບັດ ແລະ ຮັກສາເສັ້ນທາງ, ແລະ ກຸ່ມຜູ້ພະລິດຕ່າງໆ; (3) ເສີມຂະ ຫຍາຍກິດຈະກຳດ້ານກະສິກຳລວມທັງການເຜີຍແຜ່ການປັກດຳນາດ້ວຍກ້າກິບດຽວ (ຫຼື System for Rice Intensification), (4) ການວາງແຜນຄຸ້ມຄອງ, ຈັດຕັ້ງປະຕິບັດ ແລະ ສ້າງຄວາມຍືນຍົງໃຫ້ແກ່ອ່າງໂຕ່ງນ້ຳຊົນ ລະປະທານ, (5) ອຳນວຍຄວາມສະດວກໃຫ້ແກ່ການເພີ້ມມູນຄ່າການພະລິດດ້ວຍການເຮັດສັນຍາການຜະລິດ.
ອົງປະກອບນີ້ແມ່ນຖືກສະເໜີເພື່ອດຳເນີນການສ້າງຄວາມອາດສາມາດໃຫ້ແກ່ພະນັກງານຂັ້ນສູນກາງ (ກະຊວງ ກະສິກຳ ແລະ ປ່າໄມ້) ລວມທັງການຄວາມອາດສາມາດໃນການຈັດຕັ້ງປະຕິບັດຂອງພະນັກງານຫ້ອງການຄຸ້ມ ຄອງໂຄງການຂັ້ນສູນກາງ (NPMO), ຫ້ອງການໂຄງການຂັ້ນແຂວງ (PPOs), ແລະ ຫ້ອງການປະສານງານ ໂຄງການຂັ້ນເມືອງ (DCOs). ກິດຈະກຳຫຼັກຂອງອົງປະກອບນີ້ປະກອບດ້ວຍ: (1) ເພື່ອສະໜັບສະໜູນການຈັດ ຕັ້ງລະບົບການຕິດຕາມ ແລະ ປະເມີນຜົນ, ລວມທັງການສ້າງເວັບໄຊ (website) ຂອງໂຄງການເພື່ອໃຊ້ໃນການ ແລກປ່ຽນຂໍ້ມູນລະຫວ່າງຜູ້ທີ່ຖືຜົນປະໂຫຍດຢູ່ຂັ້ນສູນກາງຈົນເຖີງຜູ້ຖືຜົນປະໂຫຍດຂັ້ນເມືອງ. (2) ຈັດການຝຶກອົບ ຮົມໃຫ້ແກ່ພະນັກງານ NPMO, PPOs ແລະ DCOs ໃນການຈັດຕັ້ງປະຕິບັດກິດຈະກຳເສີມຂອງໂຄງການ (ຕາມອົງປະກອບ 2). ໂຄງການຍັງຈະສະໜອງປະສົບການ ແລະ ບົດຮຽນທີ່ເປັນປະໂຫຍດໃຫ້ແກ່ສະຖາບັນຄົ້ນ ຄວ້າກະສິກຳ ແລະ ປ່າໄມ້ແຫ່ງຊາດ (NAFRI) ເພື່ອສະເໜີເປັນນະໂຍບາຍທີ່ກ່ຽວຂ້ອງພື້ນຖານໃຫ້ແກ່ຊວງກະ ສິກຳ ແລະ ປ່າໄມ້ໃນການດຳເນີນການພັດທະນາເປັນຍຸດທະສາດໃນການພັດທະນາຂອງຂະແໜງການ.
ອົງປະກອບທີ່ 4 ແມ່ນມີຈຸດມຸ່ງໝາຍເພື່ອສະໜັບສະໜູນລະບົບການບໍລິຫານ ແລະ ຈັດການໂຄງການດ້ວຍ ການເພີ້ມຂີດຄວາມສາມາດໃຫ້ແກ່ພະນັກງານທີ່ກ່ຽວຂ້ອງກັບການຄຸ້ມຄອງໂຄງການ, ລວມທັງການສ້າງຕັ້ງລະ ບົບການຕິດຕາມ ແລະ ປະເມີນຜົນໄດ້ຮັບໂຄງການໃຫ້ຮອງຮັບວຽກງານໂຄງການ. ຕົວຊີ້ວັດພື້ນຖານຂອງ PBME ໂດຍອີງຕາມການອອກ ຂອງກອບແຜນວຽກຕິດຕາມ ແລະ ປະເມີນຜົນໂຄງການສະຫຼຸບໄດ້ດັ່ງນີ້:
MAF ADB